
Z A P I S N I K
16. sjednice Vijeća Mjesnog  odbora Prečko, održane 15. rujna 2022., u prostorijama Mjesne samouprave Prečko, Prečko 2a, s početkom u 18:00 sati

NAZOČNI ČLANOVI VIJEĆA:

Miro Bašić, Vildana Botonjić, Dominik Gluhinić, Irena Kolbas, Biserka Kopčok, Marko Palada, Nenad Stepinac, Branka Štrkalj, Ivana Tolić
NENAZOČNI ČLANOVI: Jakov Kiš, Mirjana Sporiš
OSTALI NAZOČNI:-
Sjednicom predsjedava: Marko Palada
Zapisnik vodi: Vildana Botonjić
Predsjednik konstatira da je nazočno 9 od 11 članova Vijeća, što znači da Vijeće može pravovaljano odlučivati te otvara 16. sjednicu Vijeća Mjesnog odbora Prečko.
Vijeće jednoglasno prihvaća tekst Zapisnika 15. sjednice Vijeća održane 23. kolovoza 2022., bez izmjena.
Slijedom navedenog. na prijedlog predsjednika Vijeće jednoglasno utvrđuje:
DNEVNI RED:
1. Davanje suglasnosti na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet za uspostavu uzdužnih parkirališnih mjesta u ulici Vrbje 1A, 1B i 1C

2. Problem prebrze vožnje kamiona i automobila Jarnovićevom ulicom na zahtjev E.Š.

3. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.:

a) građenje ili rekonstrukcija nerazvrstanih cesta te izvanredno održavanje nerazvrstanih cesta

b) građenje, rekonstrukcija ili sanacija javnih površina, građevina i uređaja javne namjene, groblja i javne rasvjete

4. Pitanja, prijedlozi i obavijesti
Ad. 1. Davanje suglasnosti na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet za uspostavu uzdužnih parkirališnih mjesta u ulici Vrbje 1A, 1B i 1C
Članovi Vijeća primili su pisani materijal uz poziv. 
U raspravi sudjeluju svi članovi Vijeća.
Nakon rasprave sa 8 glasova ZA i 1 glasom PROTIV Vijeće donosi
Z A K L J U Č A K

1. Vijeće Mjesnog odbora Prečko razmatralo je prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet, vezano za uspostavu uzdužnih parkirališnih mjesta u ulici Vrbje 1A, 1B i 1C prema priloženom nacrtu.

2. Vijeće je suglasno s prijedlogom Gradskog ureda za obnovu, izgradnju, prostorno uređenje, graditeljstvo, komunalne poslove i promet, za uspostavu uzdužnih parkirališnih mjesta u ulici Vrbje 1A, 1B i 1C prema priloženom nacrtu.
3. Iako predloženim rješenjem neće biti uspostavljen maksimalni mogući broj parkirališnih mjesta, te se smanjuje vidljivost vozačima koji se uključuju u promet iz garaža stambene zgrade Vrbje 1A, 1B i 1C, čime se povećava rizik za sve sudionike u prometu.

4.  Zaključak dostaviti Vijeću Gradske četvrti Trešnjevka-  jug.

Ad.2. Problem prebrze vožnje kamiona i automobila Jarnovićevom ulicom na zahtjev E.Š.
Članovi Vijeća primili su pisani materijal uz poziv. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K L J U Č A K
1. Vijeće Mjesnog odbora Prečko razmatralo je podnesak E.Š. vezano za postavljanjem uzdignutih ploha i dodatnih prometnih znakova radi smirivanja prometa u  Jarnovićevoj ulici.

2. Vijeće je suglasno sa prijedlogom E.Š. i traži zamjenu postojećih uspornika s uzdignutim pješačkim plohama, postavljanje vertikalne i horizontalne signalizacije ograničenja brzine, te traži izvid i stručno mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet o mogućoj promjeni lokacija uzdignutih ploha s ciljem učinkovitijeg upravljanja brzinom vozila, a time i sigurnosti svih sudionika u prometu.
3.   Zaključak dostaviti Vijeću Gradske četvrti Trešnjevka-  jug.

Ad. 3. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.:
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.

Nakon rasprave Vijeće jednoglasno donosi:

Z A K L J U Č A K
1. Vijeće Mjesnog odbora Prečko predlaže da se sljedeće akcije uvrste u programe  Gradskog ureda za obnovu, izgradnju, prostorno uređenje, graditeljstvo, komunalne poslove i promet u 2023.:

-Denivelacija i rekonstrukcija parkirališta i nogostupa u Dobronićevoj ulici k.br. 11-19 uz izgradnju javne rasvjete;

-Izgradnja parkirališta uz istočni rub Ulice Dore Pejačević, k.č.br. 6229/10, 6172/1 i 6225/2 sve k.o. Vrapče;

-Izgradnja parkirališta u Ulici Branimira Sakača, sjeverno od k.br. 7, k.č.br. 6178/1 k.o. Vrapče;

-Izgradnja nogostupa na jugoistočnom dijelu križanja Tijardovićeve ulice i Žedničkog puta;

-Rekonstrukcija parkirališta u Odakovoj ulici k.br. 1-7, te prilaznog puta garažama (ujedno i požarnog puta) južno i istočno od k.br. 7;
-Rekonstrukcija rasvjete terena na igralištu Nogometnog kluba Prečko;
-Uređivanje (privođenje svrsi) parkovne površine u Jarnovićevoj ulici zapadno od k.br. 17, na k.č.br. 6283/1 k.o.Vrapče s klupicama, stazama i koševima za otpatke;

-Postava javnih česmi u parkovima:


- Park Emila Cossetta


- u dječjem igralištu između Lhotkine i Dobronićeve ulice


- u dječjem igralištu zapadno od Jarnovićeve 11


- u vježbalištu za odrasle u Petrovaradinskoj ulici kod k.br.47



- u dječjem igralištu zapadno od Štefanićeve ulice 1;
-Postava javne rasvjete na nogostupu u ulici Slavenskoga, istočno od školskog igrališta Osnovne škole Nikola Tesla (Zagreb, Ulica Ivana Matetića Ronjgova 67);

-Postava javne rasvjete na križanju ulice Vrbje i Petrovaradinske ulice;

-Rekonstrukciju – poboljšanje javne rasvjete na križanju ulice Prečko i Petrovaradinske ulice;
-Postava javne rasvjete zapadno od Štefanićeve ulice k.br. 1-5.

2.  Zaključak dostaviti  Vijeću Gradske četvrti Trešnjevka-  jug.
Ad.4.Pitanja, prijedlozi i obavijesti

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
Dovršeno u 20:00 sati.
KLASA: 024-08/22-003/1809
URBROJ:251-13-11-15-22-2
U Zagrebu, 15. rujna 2022.
Zapisnik sastavila: 
 Vildana Botonjić



   
       
    









 Predsjednik



                                      


  Vijeća Mjesnog odbora                      
                                                                                                            
    Prečko





                                                           Marko Palada

